
SR ok e 


Patima lăcomiei pântecelui, deşi aparent inofensivă pentru omul contemporan, 
este cauzatoare de mult rău pentru suflet, întrucât ea este rădăcina desfrânării şi 
sursa amorţirii minţii şi a conştiinţei. Fa îl aduce pe om într-o stare de 
inconştiență duhovnicească, într-un somn şi o împietrire a sufletului. Sfântul 
loan Casian analizează în profunzime această patimă şi efectele ei asupra vieţii 
duhovniceşti. El ne propune drept leac virtutea înfrânării, singura care poate 
stăvili „pofta nesățioasă a pântecelui”. 


Evident, ne întrebăm cât de actuale sunt povăţuirile şi îndrumările unui monah 
ce a trăit în secolele IV-V pentru noi, cei din secolul XXI? Însă citind cu atenţie 
sfaturile Sfântului loan vom observa că patima despre care el vorbeşte o regăsim 
în noi, iar virtutea pe care ne-o înfăţişează ca leac ne este absolut necesară 
pentru a combate efectele acestui viciu, pentru a ne curăţi sufletul şi pentru a ne 
apropia de Dumnezeu. 


Ne desfăşurăm viaţa într-o societate de consum, ai cărei stâlpi de susţinere sunt 
cererea şi oferta şi a cărei regulă principală este concurenţa. Pentru a supravieţui, 
între ofertanţi concurenţa este acerbă. De aceea ei caută să satisfacă din plin do- 
rinţele consumatorului, ba chiar mai mult, se străduie să stârnească anumite 
dorințe, plăceri şi pofte în fiecare din noi pentru a-şi vinde marfa. Ei exploatează 
nevoile vitale ale omului pentru ca acesta să şi le satisfacă prin consumarea 
produselor oferite de ei. Aceasta este şi situația pieţii de alimente. Diversitatea, 
cantitatea şi calitatea alimentelor oferite este impresionantă, dar, în acelaşi timp 
constituie şi un bun prilej de a săvârşi patima lăcomiei. Pe de altă parte însă, 
acest context este şi o oportunitate de a ne sfinţi prin lucrarea virtuţilor, mai ales 
prin cea a înfrânării. 


Exemplul lumii contemporane este cel mai grăitor în ceea ce priveşte legătura 
dintre lăcomia pântecelui şi desfrânare, prima cauzând-o pe a doua. Spre 
îndreptare, Sfântul loan Casian ne oferă pilda Sodomei, cetate pedepsită de 
Dumnezeu cu foc pentru nelegiuirile trupeşti săvârşite ca urmare a îmbuibării 
pântecelui. 


Sfântul loan ne arată şi cum este posibilă o astfel de relație de cauzalitate. 
Necumpătarea la mâncare moleşeşte mintea şi-i afectează agerimea, slăbind 
voinţa şi zădărnicind naşterea de gânduri bune, curate, dumnezeieşti. Trupul se 
îngreuiază, iar mintea nu-l mai poate controla. Astfel, instinctele rele ies la 
suprafaţă şi nu mai pot fi stăvilite. 


Izbăvirea de această patimă constă în lucrarea virtuţii înfrânării. Aceasta se 
săvârşeşte prin limitarea hranei la strictul necesar: a te ridica de la masă „când 
ca această preocupare să se facă spre satisfacerea poftelor, după cuvântul 
Sfântului apostol Pavel: „Grija de trup să n-o faceţi spre pofte” (Romani 13, 14). 


Sfântul loan Casian explică aceste cuvinte arătând că nu este admisă purtarea de 
grijă faţă de plăcerile cărnii, dar nici nu sunt excluse preocupările față de cele 
necesare vieţii, astfel încât, printr-o „îngăduinţă binevoitoare faţă de trup”, să se 
ajungă la preocupările vătămătoare faţă de „plăcerile cărnii”. 


Sfântul loan tratează şi modul în care cei bolnavi şi slăbiţi trupeşte pot lucra 
această virtute. EI arată că boala nu este o piedică pentru lucrarea virtuţilor şi 
pentru atingerea stării de curăţie trupească şi sufletească. Cei bolnavi, care 
trebuie să urmeze un regim sau să mănânce mai mult pentru a-şi întări orga- 
nismul, pot să trăiască în înfrânare şi cumpătare, hrănindu-se doar atât cât le este 
de trebuinţă. Şubrezenia trupului şi boala nu trebuie să constituie un motiv sau o 
circumstanță atenuantă pentru îmbuibarea pântecelui. Trupul slăbit lucrează 
virtutea înfrânării hrănindu-se cu cele permise şi recomandate sănătăţii sale în 
mod cumpătat, ridicându-se de la masă „când încă mai simte nevoia de 
mâncare”, dar nu mai devreme de a-şi fi asigurat necesarul de hrană prescris de 
medic. Astfel, virtutea înfrânării poate fi exercitată în orice stare a sănătăţii tru- 
pului, deoarece curăția inimii şi desăvârşirea sunt accesibile tuturor. 


Potrivit Sfântului loan Casian, virtutea înfrânării nu constă doar în cumpătarea în 
timpul mesei, la servirea mâncării, ci, mai ales, în „cumpătarea duhului” care 
este o stare de curăţie sufletească la care se ajunge prin abţinerea de la păcate. 
Astfel, pentru păstrarea curăției duhului şi a trupului, nu este de ajuns numai 
înfrânarea de la mâncare, ci şi „alăturarea şi a celorlalți virtuţi sufleteşti: sme- 
renia, milostenia, blândeţea etc”. Căci prin lucrarea virtuţilor ne întoarcem 
atenţia de la cele lumești spre Dumnezeu, care este centrul în jurul Căruia 
gravităm şi vieţuim. 


Creştinul este asemănat de Sfântul Casian cu o cetate întărită cu ziduri. Deşi 
aceste ziduri sunt înalte şi de nebiruit, cetatea poate fi cucerită printr-o singură 
uşiță din zid uitată deschisă. De aceea, chiar dacă am dobândi virtuţi mari, 
totuşi, dacă suntem stăpâniţi de o singură patimă, adică dacă lăsăm deschisă o 
uşiţă cât de mică păcatului, vom fi biruiţi cu totul, pierzând toate virtuțile avute. 
ŞI aceasta deoarece patimile se află într-o strânsă legătură una cu alta, cauzându- 
se una pe cealaltă. Dar începând lupta împotriva uneia prin lucrarea virtuţii 
opuse şi perseverând în această luptă de câştigare a virtuţilor, le vom birui pe 
rând pe toate. 


Săvârşirea virtuţii înfrânării aduce creștinului o detaşare de cele trecătoare, 
lumești şi o aprindere a inimii după cele dumnezeieşti. Depărtându-ne mintea şi 
inima de cele ale lumii, ne apropiem de Dumnezeu. Astfel, ne dăm seama că 
hrana nu este o plăcere şi o desfătare a trupului sau o dorinţă a sufletului, ci o 
nevoie a trupului. 


Conştientizăm apoi faptul că hrana poate fi o cauză a întinării sufletului prin 
excesul de mâncare. În acest fel ne punem ordine gândurilor şi ne deprindem şi 
mintea cu această virtute. Rânduindu-ne gândurile şi nelăsând mintea să zburde, 
nu vom mai fi abătuţi de la îndeletnicirile sufleteşti prin grija de cele trupeşti. 


Aşadar, calea cea mai sigură de a scăpa de patima lăcomiei, spune Sfântul loan, 
nu este numai abţinerea de la excesul de mâncare, ci aceasta trebuie însoțită de o 
îndreptare a gândurilor şi a minţii noastre de la cele lumeşti şi materiale spre 
cele dumnezeieşti. înfrânându-ne de la multa hrană a trupului şi îndestulându-ne 
cu hrana sufletească, devenim biruitori asupra imboldurilor trupului, ne detaşăm 
de cele trecătoare şi aflăm de pe acum cele veşnice. 


Privind neîncetat spre cele cereşti, spre ţinta efortului nostru ascetic, spre „răs- 
plata cea înaltă” de la Hristos şi neîntorcându-ne ochii sufletului şi ai trupului 
spre cele materiale şi trecătoare, vom birui „pofta gurii şi a pântecelui cu 
ajutorul a-cestui văz” îndreptat spre Dumnezeu. 


În acest mod adăugăm postului trupesc un post al sufletului, căci şi sufletul are 
mâncărurile „vătămătoare” de la care trebuie să se înfrâneze: desfrâul, pizma, 
slava deşartă etc. Dacă ţinem doar postul şi înfrânarea trupească şi pe cea 
sufletească o ignorăm, toată osteneala este zadarnică, deoarece ne pângărim 
„partea cea mai prețioasă”, adică inima, care este sălaşul Duhului Sfânt. Căci 
unirea postului trupesc cu cel sufletesc oferă lui Dumnezeu „jertfa cea mai 
plăcută şi un lăcaş de sfinţenie în adâncul inimii neprihănite”. 

Dobândind astfel virtutea înfrânării, nu vom mai fi „robi ai cărnii” şi nimic din 
cele materiale şi trupeşti nu ne va mai tulbura. Ne vor ridica mai presus de cele 
trecătoare şi vom căuta neîncetat spre cele veşnice. Astfel punem temelia 
curăției lăuntrice, care este punctul de pornire în urcuşul duhovnicesc pentru 
câştigarea celorlalte virtuţi. 


În acest urcuş duhovnicesc virtutea înfrânării este prima armă necesară în lupta 
pentru câştigarea mântuirii. Cu această armă putem pomi lupta împotriva unei 
alte patimi şi anume desfrânarea, cauzată de lăcomia pântecelui. Cu arma 
înfrânării pornim, aşadar, lupta pentru câştigarea virtuţii castităţii sufleteşti şi 
trupeşti. 


1.1. Patima lăcomiei 


Ce este lăcomia? „Mai întâi trebuie să începem lupta împotriva lăcomiei, care 
este pofta nesățioasă a pântecelui” („„ Aşezămintelemănăstireşti”, cap. V, nr. 3, 
p. 165). 


Care sunt urmările ei? „Cantitatea mâncării toceşte ascuţimea minţii şi, 
îngreunând şi duhul o dată cu trupul, aţâţă focul primejdios al patimilor. Un 
pântec îmbuibat cu tot felul de alimente naşte seminţele desfrâului şi mintea 
înăbuşită de greutatea mâncărurilor nu mai poate păstra cârma dreptei chib- 
zuinţe. 


Mintea negreşit se ameţeşte nu numai de beţia vinului: necumpătarea la toate 
mâncărurile o face să se clatine şi să se poticnească şi o despoaie de orice 
imbold spre nevinovăție şi neprihănire. 


Desfrâul şi pierzania le-a venit celor din Sodoma nu de la beţie, ci de la îmbui- 
barea de pâine. Ascultă cum mustră Domnul Ierusalimul prin glasul profetului: 
«Prin ce-a păcătuit, în adevăr, sora ta Sodoma, decât că-şi mânca pâinea sa până 
la saţiu şi îmbuibare?» (lezechiel 16, 49). Fiindcă din pricina excesului de pâine 
se aprinseseră de focul nestins al cărnii, drept osândă dumnezeiască sunt arşi de 
foc şi pucioasă venite din cer. 


Or, dacă pe aceia numai necumpătarea la pâine i-a împins în prăpastia atât de 
adâncă a ticăloşiilor, ce trebuie să cugetăm despre cei care, cu trup sănătos, îşi 
îngăduie o hrănire fără de măsură de carne şi vin, folosindu-le nu după cât le 
cere slăbiciunea trupului, ci după cât îi îndeamnă pofta inimii.” (Ibidem, cap. 5- 
6, p. 166-167) 


Manifestările lăcomiei 


„Trei sunt, într-adevăr, felurile de lăcomie a pântecelui: una care îl sileşte [pe 
om] să o ia înaintea orei regulate pentru masă, alta care se mulţumeşte doar cu 
umplerea şi încărcarea pântecelui cu orice fel de bucate, a treia care umblă după 
mâncăruri mai rare şi, deci, mai pretenţioase”. ( Ibidem, cap. 23, p. 177) 


1.2.Virtutea înfrânării 
Cei bolnavi pot dobândi virtutea înfrânării 


„Şubrezenia trupului nu-i o piedică pentru curăția duhului, dacă îşi îngăduie doar 
atâta hrană câtă cere corpul plăpând şi nu plăcerea. Mai uşor s-au văzut oameni 
care se lipseau în tot chipul de mâncăruri mai bogate, decât de aceia care să se 
folosească în mod cumpătat de cele trebuincioase sănătăţii. Primii îşi refuzau 
totul de dragul înfrânării, iar aceştia, îngăduindu-şi-le pe toate din motive de 
sănătate, uitau de măsura la care să se oprească. Şi trupul slab îşi are izbânda 
înfrânării sale cu condiția de a se feri de mâncărurile permise unei sănătăţi 
plăpânde când încă mai simte nevoia de mâncare... 


Mâncărurile mai hrănitoare, care contribuie la sănătatea trupească, nu sunt o 
primejdie nici pentru curăţenia morală, dacă sunt folosite cu cumpătare. Toată 
energia dobândită din această hrană este în adevăr cheltuită în suferința şi 
slăbirea produsă de boală. De aceea, dacă nici unei stări de sănătate nu-i este 
refuzată virtutea înfrânării, nici curăţenia desăvârşită nu-i este oprită... Oricât de 
slabă i-ar fi cuiva sănătatea, va putea atinge desăvârşirea virtuţii deopotrivă în 


toate cu cei robuşti şi sănătoşi, dacă îşi va înfrâna prin tăria duhului dorinţele, pe 
care nu i le mai impune slăbiciunea cărnii lui”. (cap. 7, p. 167-168) 


În ce constă înfrânarea trupului? „Măsura postirilor şi înfrânării constă numai 
în limitarea hranei şi în chinuirea trupului. Şi desăvârşirea virtuţii tocmai acest 
hotar îl impune tuturor: să punem capăt mâncărurilor trebuincioase trupului 
atunci când pofta încă nu s-a stins”. 


„Numai atâta hrană să-şi îngăduie fiecare, câtă, în chibzuinţa rece a înfrânării, va 
fi găsit că-l este de-ajuns pentru a trăi, nu câtă îi cere pofta”. ( Ibidem, cap. 7, p. 
167) 


„Apostolul adaugă: «Grija de trup n-o faceți spre pofte» (Romani 13, 14). Deci 
admite să poarte cineva grijă de plăcerile cărnii, dar nu se opune preocupărilor 
de cele trebuincioase vieţii: în primul caz, ca nu cumva, din îngăduință 
binevoitoare faţă de trup, să se alunece spre vătămătoarele preocupări de plă- 
cerile cărnii, iar în al doilea caz, ca nu cumva trupul istovit din vina noastră, să 
nu mai poată răspunde trebuincioaselor sarcini spirituale”. (Ibidem, cap. 8, p. 
168) 


Cum poate fi câştigată şi menţinută înfrânarea trupului? „Respectarea pos- 
turilor canonice este folositoare cu adevărat şi trebuie păstrate cu orice preţ; 
însă, dacă după ele nu va urma o masă cumpătată în mâncări, nu se va putea 
ajunge la treapta curăţiei duhului. Căci flămânzirea îndelungatelor postiri, 
urmată de saţiul trupului duce mai degrabă la o oboseală de câtva timp, decât la 
curăția sfinţeniei. Curăţia duhului este strâns legată de flămânzirea trupului. Nu 
are curăţenia unei sfinţenii necurmate, cine nu se împacă cu gândul să păstreze 
necontenit o aceeaşi stăpânire de sine. Nişte postiri oricât de aspre, urmate de o 
îmblânzire fără de măsură, devin zadarnice şi alunecă îndată spre păcatul 
lăcomiei pântecelui. Mai bună este o hrană zilnică chibzuită cu moderație decât 
un post greu şi lung la intervale de timp”. (Ibidem, cap. 9, p. 168) 


Virtutea înfrânării nu înseamnă doar abţinerea de la mâncăruri, ci, mai 
ales, înfrânarea de la păcatele sufletului 


„Dar să nu credem că poate fi îndestulător pentru desăvârşirea inimii şi nepri- 
hănirea trupului numai acest post de mâncări văzute, dacă nu se va uni acestuia 
postul sufletului. Căci şi acesta îşi are mâncărurile lui vătămătoare, de care 
îngrăşându-se se rostogoleşte în prăpăstiile desfrâului, chiar fără belşug de 
hrană. 


> O asemenea hrană, şi chiar foarte plăcută, este defăimarea. 


> Şi mânia îi este tot hrană şi, deşi foarte neplăcută, îi oferă totuşi sufletului 
un aliment nefericit şi în acelaşi timp îl doboară cu gustul lui ucigător. 

> Şi pizma este o hrană a minţii, pe care o slăbeşte cu sucurile ei 
otrăvitoare şi nu încetează s-o chinuiască, nefericind-o necontenit cu 
bunăstarea şi fericirea altora. 

> Cenodoxia, adică slava deşartă, este şi ea o hrană a sufletului, care, 
pentru moment îl mângâie cu desfătare, dar apoi îl golește şi îl despoaie 
de orice virtute, făcându-l sterp şi lipsit de roadele duhului... 


Orice poftă şi cutreier al unei inimi nestatornice sunt la fel o hrană a sufletului, 
pe care îl întrețin cu mâncări vătămătoare, lipsindu-l însă pentru viitor de pâinea 
cerească şi de hrana cea adevărată”. 


„Reţinându-ne din toate puterile de la toate acestea, prin cea mai sfântă postire, 
vom face folositoare şi bună şi respectarea postului trupesc. Într-adevăr, 
chinuirea trupului, unită cu strivirea sufletului, va oferi lui Dumnezeu jertfa cea 
mai plăcută şi un lăcaş de sfinţenie în adâncul inimii neprihănite. Însă, dacă, 
postind trupeşte, suntem îngenunchiaţi de cele mai primejdioase patimi ale 
sufletului, zadarnică ne va fi zdrobirea cărnii, după ce am fost pângăriți în partea 
cea mai prețioasă, păcătuind tocmai prin substanţa prin care devenim sălaş al 
Duhului Sfânt. 


Negreşit, nu atât trupul stricăcios, cât mai ales inima curată ajunge lăcaş lui 
Dumnezeu şi templu al Duhului Sfânt. Se cuvine deci ca, în timp ce posteşte 
omul din afară şi cel dinăuntru să se reţină de la mâncări vătămătoare. El mai 
ales să fie dăruit curat lui Dumnezeu, pentru a se face vrednic să-L primească în 
sine pe Hristos ca oaspete, precum ne aminteşte sfântul apostol prin cuvintele: 
«În omul dinăuntru să Se sălăşluiască Hristos, prin credinţă, în inimile voastre» 
(Efeseni 3,16-17). 


Prin urmare, să ştim că de aceea supunem trupul la chinul înfrânării, ca să putem 
ajunge prin acest post la curăţia inimii”. (cap.21-22, p. 175-176) 


Pentru păstrarea curăţiei inimii trebuie adăugate şi celelalte virtuţi 


„Pentru păstrarea curăţiei duhului şi a trupului nu-i îndestulătoare numai 
înfrâ-narea de la mâncare, fără alăturarea şi a celorlalte virtuţi. De aceea, 
mai înainte de toate, trebuie învățată umilinţa... trebuie să ne ferim de 
agonisirea banilor... trebuie potolită întărâtarea mâniei, biruită descurajarea 
tristeții, dispreţuită slava deşartă. Trebuie călcate în picioare ifosele mândriei 
şi, Dumnezeu fiindu-ne necontenit prezent în minte, să oprim umbletul nes- 
tatornic şi rătăcitor al gândului şi să-l readucem din cutreierul lui primejdios 
la contemplarea lui Dumnezeu... Căci nu-i cu putinţă să fie stinse îmboldirile 


aprinse ale trupului mai înainte de a fi fost nimicite cu totul şi focarele 
celorlalte patimi principale”. 
(Ibidem, cap. 10-11, p. 169) 


„O cetate întărită cu ziduri oricât de înalte, şi cu porți oricât de straşnic zăvorâte, 
va fi pustiită prin trădarea unei singure uşiţe oricât de mici. Într-adevăr, ce 
importanţă are că duşmanul primejdios se strecoară înlăuntrul cetăţii peste zidu- 
rile înalte şi prin spațiul larg al porţilor sau prin străbaterea tainică a unei galerii 
înguste”. (Ibidem, cap. 11, p. 170) 


„Deci mai întâi trebuie să biruim pofta pân-tecelui şi să ne uşurăm sufletul nu 
numai prin postiri, ci şi prin vegheri, citit şi căinţa deasă a inimii, în care să 
plângem la amintirea, ori a amăgirilor, poate, ori a înfrângerilor noastre”. (Ibi- 
dem, cap. 14,p. 171) 


1.3.Dobândirea virtuţii înfrânării 


Virtutea înfrânării se dobândeşte prin depărtarea de cele trecătoare şi 
îndreptarea spre cele veşnice 


„Inima ni se aprinde când de groaza păcatelor, când de dorinţa desăvârşirii şi 
sfințeniei, încât, cuprinşi şi stăpâniți deopotrivă de griji şi meditații de acest fel, 
recunoaştem că hrana ne este îngăduită nu atât spre plăcere, cât impusă ca 
povară. Vom simți astfel că ea ne este dată mai mult ca o trebuinţă a trupului, 
decât ca o dorință a sufletului. Stăpâniţi de acest îndemn sufletesc şi de o 
necurmată căință, vom înfrâna zburdăciunea cărnii cu îmboldirile ei pri- 
mejdioase pe care căldura hranei o face mai înverşunată. Astfel, cu ploaia lacri- 
milor, izvorâte din plânsul inimii, vom putea stinge cuptorul trupului nostru... 
Prin harul lui Dumnezeu şi prin Duhul Său, care varsă roua cea răcoritoare peste 
inimile noastre, clocotul poftelor trupeşti va putea fi potolit cu totul”. (Ibidem, 
cap. 14, p. 171) 


„Prin râvna spre desăvârşire să stingem pofta gurii şi a pântecelui. De aceea cu 
văzul îndreptat spre virtute, trebuie nu numai să înăbuşim orice poftă de mân- 
care fără de măsură, dar chiar cea trebuincioasă naturii însăşi s-o primim nu fără 
o nelinişte sufletească, de parcă ar fi potrivnică neprihănirii. În sfârşit, aşa să ne 
rânduim cursul vieţii noastre, încât să nu mai existe nici un moment în care să ne 
simţim abătuţi de la îndeletnicirile noastre sufleteşti, oricât ne va sili trupul slab 
să ne coborâm şi la grija de trebuinţele lui”. (Ibidem, p. 172) 


„In nici un alt chip, fireşte, nu vom putea dispreţui plăcerile mâncărurilor pă- 
mânteşti, decât dacă mintea, pironită în contemplare divină, îşi va găsi des- 
fătarea mai degrabă în dragostea pentru virtuţi şi în frumuseţea hranei cereşti. 


Numai aşa toate cele pământeşti vor fi desconsiderate ca lucruri trecătoare de cel 
ce-şi va îndrepta pentru totdeauna văzul minţii spre cele neschimbătoare şi 
veşnice, contemplând cu inima, încă aflându-se în trup, fericirea lăcaşului 
viitor”. (Ibidem) 


„Cel ce se sileşte să obţină nemăsurate răsplăți pentru îndemnurile lui, îndre- 
ptându-şi privirile concentrate în direcția suliței spre ţinte foarte mici aşezate 
sus, ştie că laurii unei mari slave şi câştigarea premiilor constau în atingerea 
acestor ţinte. De aceea, reținându-şi privirea de la orice altceva, trebuie s-o 
îndrepte într-acolo unde ştie că este pusă cea mai înaltă răsplată, pe care, 
negreşit, o va pierde dacă îşi va abate oricât de puţin ochiul de la ţintă. Astfel, 
biruind pofta gurii şi a pântecelui cu ajutorul acestui văz, nu vom fi declaraţi, 
nici robi ai cărnii şi nici întinaţi de vicii ticăloase...căci desăvârşirea omului 
lăuntric porneşte de la virtutea înfrânării”. (Ibidem, cap. 15, p. 172) 


Virtutea înfrânării - temelie a biruinţei asupra patimilor 


„Îîn adevăr, nu-i temelie mai tare în toate luptele decât aceea de a înăbuşi mai 
întâi ademenirile dorințelor cărnii. Căci fără să-şi biruie propria came, nimeni nu 
va putea lupta..., nici nu va merita cununa gloriei pentru izbândă”. (Ibidem, cap. 
16, p. 172) 


„Negreşit este cu neputinţă ca un pântec sătul să încerce luptele omului lăuntric, 
şi de altfel nici nu este vrednic să fie împins la lupte mai tari cel ce poate fi uşor 
doborât”. () „Neprihănirea omului lăuntric se observă în desăvârşirea acestei 
virtuţi”. (Ibidem, cap. 11,p. 169) 


SR ok e 


Patima lăcomiei pântecelui, deşi aparent inofensivă pentru omul contemporan, 
este cauzatoare de mult rău pentru suflet, întrucât ea este rădăcina desfrânării şi 
sursa amorțirii minţii şi a conştiinţei. Fa îl aduce pe om într-o stare de incon- 
ştientă duhovnicească, într-un somn şi o împietrire a sufletului. Sfântul loan 
Casian analizează în profunzime această patimă şi efectele ei asupra vieţii 
duhovniceşti. El ne propune drept leac virtutea înfrânării, singura care poate 
stăvili „pofta nesățioasă a pântecelui". 


Evident, ne întrebăm cât de actuale sunt povăţuirile şi îndrumările unui monah 
ce a trăit în secolele IV-Vpentru noi, cei din secolul XXI? însă citind cu atenţie 
sfaturile Sfântului loan vom observa că patima despre care el vorbeşte o regăsim 
în noi, iar virtutea pe care ne-o înfăţişează ca leac ne este absolut necesară 
pentru a combate efectele acestui viciu, pentru a ne curăţi sufletul şi pentru a ne 
apropia de Dumnezeu. 

Patima lăcomiei 
pântecelui, deşi 
aparent inofensivă pentru 
omul contemporan, este 
cauzatoare de mult rău pentru 
suflet, întrucât ea este rădăcina 
desfrânării şi sursa amonrțirii minții și a 
constiintei, Ea îl aduce pe om într-o 
stare de inconștientă duhovnicească, 
într-un somn și o împietrire a sufletului. 
Sfântul loan Casian analizează în 
profunzime această patimă şi efectele ei 
asupra vietii duhovnicești. El ne propune 
drept leac virtutea înfrânării, singura 
care poate stăvili „pofta nesătioasă a 
pântecelui”. 
Evident, ne întrebăm cât de actuale sunt 
povătuirile și îndrumările unui monah ce 
a trăit în secolele IV-V pentru noi, cei din 
secolul XXI? Însă citind cu atentie 
sfaturile Sfântului loan vom observa că 
patima despre care el vorbește o 
regăsim în noi, iar virtutea pe care ne-o 
înfătisează ca leac ne este absolut 
necesară pentru a combate efectele 
acestui viciu, pentu a ne curdți 
sufletul şi pentru a ne apropia de 
Dumnezeu. 

